OpenLLM-France/wikimedia huggingface dataset:
# Sindicat Agrícola de Sant Jaume

El Sindicat Agrícola de Sant Jaume és un monument protegit com a bé cultural d'interès local del municipi de Figuerola del Camp (Alt Camp).

## Descripció

És un edifici, fet de pedra i arrebossat, entre mitgeres de planta baixa i un pis. En la planta baixa hi ha 4 obertures d'arc carpanell, modificades. Una motllura amb flors decoratives separa la planta del primer pis. el motiu més important de l'edifici el forma la balconada d'aquest primer pis, amb balustres de pedra. Hi ha 4 obertures d'arc carpanell, emmotllurades en el seu perímetre i amb decoració floral a la llinda. Damunt les finestres de la cambra d'aire hi ha una cornisa que sosté una barana, també de balustres, amb frontó central d'arc rebaixat on apareix, molt desdibuixat, el rètol de la Cooperativa Agrícola.

## Història

El Sindicat Agrícola de Sant Jaume fou creat pels propietaris agrícoles de Figuerola l'any 1921, com a resultat de l'escissió dintre del Sindicat Agrícola de Sant Isidre, creat el 1918 i que quedà en mans dels jornalers.
Al començament s'establí al cafè de la placeta (Cal Sastre), però ben aviat tindria local propi al carrer del Solà, 17, emplaçament actual. Ha tingut sempre, i encara manté, cafè i sala recreativa, així com serveis diversos (adobs...).
El juliol de 1977 es decorà la Sala de Dalt (bar) amb aportacions de la població.

## Referències

* «Pat.mapa: arquitectura». Direcció General del Patrimoni Cultural de la Generalitat de Catalunya. [Consulta: 16 abril 2012].

## Enllaços externs

* «Mapa de recursos culturals». Diputació de Tarragona.
# Higuera de la Serena

Higuera de la Serena és un municipi a la província de Badajoz (comunitat autònoma d'Extremadura). El 2023 tenia 903 habitants.

## Referències

* ↑ «Extremadura (Spain): Municipalities in Provinces» (en anglès), 3 gener 2024. [Consulta: 14 juliol 2024].
# Suicide Kings

Suicide Kings és una pel·lícula estatunidenca dirigida per Peter O'Fallon i estrenada l'any 1997 amb Christopher Walken en el paper principal. Està treta d'una novel·la de Don Stanford, The Hostage. Ha estat doblada al català.

## Argument

Quatre joves de bona família, Brett, Max, Avery i T.K., posen a punt un pla per segrestar Charlie Barret, un antic padrí de la màfia. Després d'haver-ho aconseguit, el porten a casa d'un cinquè amic, David, que no estava informat del projecte dels seus amics. Expliquen després a Charlie (abans conegut amb el nom de Carlo Bartolucci) que Elise, la germana d'Avery i amiga de Max, ha estat segrestada i que ell és l'únic que pot aconseguir 2 milions de dòlars, per recuperar-la. A més, per provar-li que ells no fan broma, li ensenyen el dit que li han tallat mentre era inconscient.

## Repartiment

* Christopher Walken: Charlie Barret / Carlo Bartolucci
* Denis Leary: Lono Veccio
* Sean Patrick Flanery: Max Minot
* Henry Thomas: Avery Chasten
* Jay Mohr: Brett Campbell
* Jeremy Sisto: T.K.
* Johnny Galecki: Ira Reder
* Laura San Giacomo: Lydia
* Laura Harris: Elise Chasten
* Nina Siemaszko: Jennifer
* Louis Lombardi: Mickey
* Cliff De Young: Marty
* Frank Medrano: Heckle
* Brad Garrett: Jeckle
* Sean Whalen: Widowmaker / Vídua negra

## Rebuda

El film ha estat un fracàs comercial en la seva estrena al cinema, informant només 1,740 milions de dòlars al box-office americà.
"Un policia trampós i en el qual es van equivocar per narrar la trama (bastant atractiva al principi); releguen el personatge de la segrestada a un segon pla, sent el més interessant"
Ha estar acollit de manera repartida per la critica, recollint un 34 % de critiques positives, amb una nota mitjana de 5,4⁄10 i sobre la base de 29 critiques recollides, al lloc internet Rotten Tomatoes. En el lloc Metacritic, obté un resultat de 43⁄100, sobre la base de 15 critiques.

## Referències

* ↑ «Suicide Kings». esadir.cat.
* ↑ «Suicide Kings». Allociné.
* ↑ «Suicide Kings». The New York Times.
* ↑ (anglès) «Suicide Kings». Box Office Mojo.
* ↑ Torres, Augusto M. El País.
* ↑ (anglès) «Suicide Kings». Rotten Tomatoes.
* ↑ (anglès) «Suicide Kings». Metacritic.
# Medalla d'argent

Una medalla d'argent o de plata és un guardó que acostuma a indicar segona posició en un concurs o certamen, especialment en campionats esportius. El seu origen es troba en els Jocs Olímpics (tot i que a la primera edició dels jocs moderns era al guanyador a qui se li donava la medalla de plata i aquestes estaven fetes de plata real). La medalla sol tenir algun cordill per poder penjar-se-la al coll, i se situa entre la medalla d'or, destinada al vencedor o vencedora, i la de bronze, que és per a la tercera posició de la classificació.

## Referències

* ↑ «Por qué y desde cuándo se entregan medallas de oro a los ganadores en las Olimpiadas» (en castellà). BBC News Mundo.
# Tsvetnoi

«Tsvetnoi» té aquests significats:
* Tsvetnoi (Remóntnoie), localitat de l'óblast de Rostov, a Rússia
* Tsvetnoi (Zernograd), localitat de l'óblast de Rostov, a Rússia
* Tsvetnoi (Calmúquia), localitat de la república de Calmúquia, a Rússia
# (459883) 2007 EB26

(459883) 2007 EB26 és l'un dels objectes d'òrbita més propera al Sol. Té el segon semieix major més menut, amb només 0,55 ua, de tots els objectes coneguts amb 'òrbita al voltant del Sol, després de Mercuri. Ha estat classificat com asteroide Atira i no creua pas l'òrbita de la Terra. S'apropa a 0,116 ua del Sol cada 148 dies aproximadament, abans d'allunyar-se'n fins a 0,979 ua. Sols s'han conegut tretze asteroides amb un periheli més dèbil que 2007 EB26.

## Vegeu també

* Asteroides que creuen l'òrbita de Mercuri

## Referències

* 1 2 3 4 5 6 7 8 9 10 «JPL Small-Body Database». [Consulta: 6 març 2024].
* 1 2 Llistat d'asteroides amb q<0.3075 AU generat pel JPL Small-Body Database Search Engine a 18 de maig de 2013
* ↑ «JPL Small-Body Database Browser: (2007 EB26)» (en anglés). Jet Propulsion Laboratory, 15-03-2007. [Consulta: 17 maig 2013].
* ↑ «MPEC 2007-E56: 2007 EB26» (en anglés). IAU Minor Planet Center, 12-03-2007. [Consulta: 17 maig 2013].
# Jaberg

Jaberg és un municipi del cantó de Berna (Suïssa), situat al districte de Seftigen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Sinagoga Kahal Shalom

La Sinagoga Kahal Shalom (o Kal Kadosh Shalom, que significa "Santa Comunitat de la Pau" en hebreu) és una sinagoga sefardita ubicada al barri jueu de la ciutat de Rodes. És la sinagoga més antiga que encara funciona a Grècia. Fou inaugurada l'any 1577 (5338 del calendari jueu) i segueix en ús des d'aleshores. La sinagoga i tota la comunitat jueva de la ciutat van prosperar en pau i tranquil·litat sota l'Imperi Otomà. Tanmateix, el 1912 Itàlia s'apoderà de la ciutat i de tot l'arxipèlag del Dodecanès, cosa que provocaria més tard, durant la dècada dels anys 1930, que molts jueus emigressin per por del nou govern feixista italià.
Però el pitjor va arribar precisament amb la caiguda del règim feixista el setembre de 1943, quan l'Alemanya nazi va ocupar el Dodecanès, i més de 1550 dels 1700 jueus que encara restaven a la ciutat foren deportats als camps d'extermini. El 1944, finalment, els nazis foren derrotats i expulsats. Actualment, la sinagoga Kahal Shalom funciona només durant l'estiu, quan solen visitar-la molts turistes jueus, en especial descendents dels antics jueus de Rodes, ara residents en altres països. La sinagoga també és la seu del Museu Jueu de Rodes, i s'hi conserven moltes làpides escrites en judeoespanyol, que sempre ha estat la llengua pròpia de la comunitat local.

## Referències

* ↑ The Jews of Rhodes and Kahal Shalom Synagogue, Scheinerman, Naomi, The Jewish Virtual Library.

## Enllaços externs

* La comunitat jueva de Rodes Arxivat 2010-05-04 a Wayback Machine.
# Passerell alpí

El passerell alpí (Acanthis cabaret) és un ocell de la família dels fringíl·lids (Fringillidae).

## Hàbitat i distribució

Habita els boscos oberts europeus, des de la Gran Bretanya fins les muntanyes d'Europa Central.

## Taxonomia

Considerat una subespècie del passerell gorjanegre (Acanthis flammea) per alguns autors ha estat ubicat a la seua pròpia espècie arran treballs com el de Mason et Taylor 2015.

## Referències

* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ NA Mason i SA Taylor. 2015. Differentially expressed genes match bill morphology and plumage despite largely undifferentiated genomes in a Holarctic songbird. Molecular Ecology 24(12): 3009–3025. doi:10.1111/mec.13140
# Estadi León

* No s'ha de confondre amb Camp Nou.
L'Estadi León, també conegut popularment com a Nou Camp, en català, fins i tot parlant en castellà, és un estadi de futbol. Construït el 1967, té una mida mitjana (amb capacitat per a 31.297 espectadors) i està ubicat a la ciutat de León, Guanajuato, Mèxic. En aquest estadi hi juga principalment el Club León.
A causa de la seva ubicació excel·lent i les bones instal·lacions, aquest estadi ha allotjat partits tant de la Copa del Món de 1970 com de la de 1986. També s'hi jugaren partits de futbol dels Jocs Olímpics de 1968. Durant els jocs, va tenir capacitat per 23.609 espectadors.

## Referències

* ↑ 1968 Summer Olympics official report. Volum 2. Part 1. p. 79.
# Menjagrà frontblanc

El menjagrà frontblanc (Sporophila frontalis) és una espècie d'ocell pertanyent a la família Thraupidae.
Es pot trobar a l'Argentina, Brasil, i Paraguai. Habita planes tropicals o subtropicals humides i els boscos montans tropicals o subtropicals. Aquesta espècie es troba amenaçada per la pèrdua del seu hàbitat natural.

## Referències

* ↑ «Menjagrà frontblanc». Cercaterm. TERMCAT, Centre de Terminologia. Rev. 20/10/2022(català)
# Unió Democràtica de les Illes Balears

Unió Democràtica de les Illes Balears (UDIB) fou un partit polític fundat a Palma el 1977 fundat per democristians de Mallorca, Eivissa i Formentera, propers a l'Equip de la Democràcia Cristiana de Joaquín Ruiz-Giménez Cortés, per tal de concórrer a les eleccions generals espanyoles de 1977. Els caps més visibles foren Joan Casals al Congrés dels Diputats i Ernest Altés Coll al Senat d'Espanya. Només va obtenir 2.946 vots i cap escó. Poc després es va dissoldre i molts dels seus membres s'integraren a la UCD.

## Referències

* ↑ «Enciclopèdia d'Eivissa i Formentera». [Consulta: 10 octubre 2020].
* Enciclopèdia d'Eivissa i Formentera Arxivat 2010-04-02 a Wayback Machine.
# (970) Primula

(970) Primula és un asteroide del cinturó principal descobert per l'astrònom Karl Wilhelm Reinmuth en 1921 des de l'observatori de Heidelberg-Königstuhl, Alemanya.
Deu el nom a la prímula, una planta de la família de les Primulaceae.
La seva distància mínima d'intersecció de l'òrbita terrestre és de 0,882526 ua.
Les observacions fotomètriques recollides d'aquest asteroide mostren un període de rotació de 2,77 hores, amb una variació de lluentor de 12,3 de magnitud absoluta.

## Referències

* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# Antelope (Montana)

Antelope és una concentració de població designada pel cens dels Estats Units a l'estat de Montana. Segons el cens del 2000 tenia 43 habitants.

## Demografia

Segons el cens del 2000, Antelope tenia 43 habitants, 21 habitatges, i 11 famílies. La densitat de població era de 207,5 habitants per km².
Dels 21 habitatges en un 23,8% hi vivien nens de menys de 18 anys, en un 38,1% hi vivien parelles casades, en un 4,8% dones solteres, i en un 47,6% no eren unitats familiars. En el 47,6% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 3.
Per edats la població es repartia de la següent manera: un 18,6% tenia menys de 18 anys, un 16,3% entre 18 i 24, un 14% entre 25 i 44, un 34,9% de 45 a 60 i un 16,3% 65 anys o més.
L'edat mediana era de 46 anys. Per cada 100 dones de 18 o més anys hi havia 169,2 homes.
La renda mediana per habitatge era de 16.500 $ i la renda mediana per família de 16.500 $. Els homes tenien una renda mediana de 21.250 $ mentre que les dones 15.250 $. La renda per capita de la població era de 5.455 $. Aproximadament el 28,6% de les famílies i el 22,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Antelope». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Antelope». American Fact Finder. Oficina del Cens dels Estats Units, 12-01-2010.
# Pal·ladi de Metone

Pal·ladi de Metone (grec antic: Παλλάδιος, llatí: Palladius) va ser un sofista i retòric grec fill d'un Pal·ladi probablement també retòric, que va viure a la primera meitat del segle iv, en el regnat de Constantí I el Gran. Va néixer a la ciutat de Metone. No s'ha de confondre amb el retòric i poeta Pal·ladi, amic de Símmac, mencionat per Sidoni Apol·linar.
Segons diuen la Suïda i Eudòxia Macrembolitissa, va escriure:
* Περὶ τω̂ν παρὰ ̔Ρωμαίοις ἑορτω̂ν, De Romanorum Festis.
* Διαλέξεις, Disputationes.
* Λόγοι διάφυροι, ̓Ολυμπιακός, πανηγυρικός δικανικός, Orationes Diversae, Olympiaca, Panegyrica, Judicialis.
És probable que aquesta última obra, Orationes Diversae, sigui la mateixa que Foci menciona amb el nom de Μελέται διάφοροι Exercitationes Diversae, que havia llegit, i considerava molt superior a les obres d'altres retòrics de l'època.

## Referències

* ↑ 9.Palladius of Methone a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 98
# Passerell becgroc

El passerell becgroc (Linaria flavirostris) és una espècie d'au passeriforme de la família dels fringíl·lids (Fringillidae).
Les aus nidifiquen al nord d'Europa i travessen Àsia central. És parcialment resident, però molts migren més al sud, o es muden a les costes.
Les àrees desarborades de torberes són les millors per procrear. Construeixen el seu niu en matolls, ponent de 4 a 7 ous.
Aquesta espècie forma grans estols fora de l'estació de reproducció, de vegades barrejada amb altres fringíl·lids en costes i pantans salins. S'alimenten de llavors.
És similar en grandària i forma al passerell comú (Linaria cannabina), però falta el pegat vermell en el cap i la forma en què mostren el pit per aquesta espècie i pels ocells. És marró amb negre a dalt, amb rosat en la part posterior. Les parts internes blancuzc, saltat amb marró. El bec cònic és groc a l'hivern i gris a l'estiu.
L'anomenat és un distintiu "tuit", i el so té ràpids trinats i pius.

## Referències

* ↑ «Passerell becgroc». Cercaterm. TERMCAT, Centre de Terminologia. Rev. 10/04/2022(català)
# Eva Dénia Moreno

Eva Dénia Moreno (Gandia, 1 d'agost de 1960) és una cantant, guitarrista i compositora valenciana.
Formada en el jazz i amb una dilatada carrera musical, ha dut a terme al llarg de més de dues dècades diferents projectes en l'àmbit de les músiques populars: el jazz, la bossa, la chanson i la música tradicional valenciana. Els seus inicis són a principis de la dècada dels 90 del segle xx interpretant clàssics del jazz al costat d'alguns dels músics més representatius del jazz valencià.
És filla de l'escriptora Àngels Moreno i germana de Carles Dénia. El 2021 Eva Dénia comunica que deixa la seva carrera en solitari, encara que continuarà cantant amb el grup Sis Veus fins al 2023. El novembre de 2022 rep un premi honorífic als Premis Ovidi Montllor pel conjunt de la seva trajectòria artística.

## Discografia

* Eva Dénia Jazz Grup: Adéu Tristesa. Picap, 1999.
* Eva Dénia Trio: Canta Brassens. Comboi Records, 2005.
* Eva Dénia & Manuel Hamerlinck: Tribut a Jobim. Comboi Records, 2006.
* Eva Dénia Trio: Toujours Brassens. Comboi Records, 2008.
* Eva Dénia Trio: En concert (DVD). Comboi Records, 2011.
* Eva Dénia Trad Quartet: Un altre cantar. Comboi Records, 2013.
* Sis veus per al Poeta: Homenatge a Vicent Andrés Estellés. Sis Veus, 2013. Eva Dénia, Lola Ledesma, M. Amparo Hurtado, Merxe Martínez, Patxi Ferrer i Sílvia Ampolla.
* Eva Dénia: Quan abril era abril. Comboi Records, 2015.
* Eva Dénia & Merxe Martínez: Merci Brassens. Mesdemil, 2017.
* Sis Veus: Els dies i les dones. Sis Veus, 2018. Eva Dénia, Lola Ledesma, M. Amparo Hurtado, Merxe Martínez, Patxi Ferrer i Maribel Crespo.

## Premis

▪ Premi Ovidi Montllor als millors arranjaments per Tribut a Jobim (2007).
▪ Premi Ovidi Montllor a la millor lletra per “Havanera de Vicent”, del CD Homenatge a V. A. Estellés (2014).
▪ Premi "Celler" del Certamen Terra i Cultura 2014 a la musicació de "Cançó de la rosa de paper", de V. A. Estellés (Sis veus per al Poeta).
▪ Premi Joan Climent de poesia 2015 pel poema "De la foscor a la llum".

## Referències

* ↑ Enderrock, Eva Dénia recorda Haití
* ↑ Enderrock.cat - Eva Dénia deixa la seva carrera en solitari
* ↑ El Periòdic - Catarroja acull la 17ª edició dels Premis Ovidi
* ↑ Diari La Veu - Eva Dénia i Folksona, guanyadors dels XVII Premis Ovidi
* ↑ Levante-EMV, L'enyorat «abril» d'Eva Dénia
* ↑ VilaWeb, Eva Dénia: Cal aprofitar el patrimoni de la nostra música tradicional
* ↑ El Temps, Xavier Aliaga, Eva Dénia canta Eva Dénia
* ↑ La Veu del País Valencià, Vives i Penalba, Eva Dénia, Judit Neddermann i Donallop en els 10 anys del Feslloch

## Enllaços externs

* Espai d'Eva Denia a la web de la productora Comboi Records.
* "Web amb totes les lletres de les cançons d'Eva Denia"
# Mas del Comú (Ulldecona)

El Mas del Comú és una masia d'Ulldecona (Montsià) inclosa a l'Inventari del Patrimoni Arquitectònic de Catalunya.

## Descripció

Mas aïllat compost per diferents construccions articulades destinades a diferents usos agrícoles i ramaders. Actualment es troba en mal estat de conservació i, tret del cos principal, que inicialment es destinava a habitatge, la resta de les dependències ha perdut parcialment o totalment la teulada.

## Història

Situat a la part més alta de la serra del Montsià en els terrenys comunals del poble, el mas del Comú havia estat propietat dels frares d'Ulldecona almenys fins a l'any 1850. Antigament servia d'habitatge als treballadors del camp i als pastors. A més de l'habitatge i els corrals, el mas disposava també d'un hort per conrear hortalisses. L'aigua per a l'hort i pels animals s'extreia d'una font propera mitjançant una sénia. Actualment forma part d'una àrea interpretativa de la Serra del Montsià.

## Referències

* 1 2 «Mas del Comú». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Unió Democràtica d'Etiòpia

La Unió Democràtica Etiòpica o Ethiopian Democratic Union (UDE/EDU), també esmentat ocasionalment com Teranafit (que anteriorment era un grup separat basat a Shire abans que es fusionés amb l'EDU), era un dels partits polítics que formaven en oposició al règim de Derg d'Etiòpia.
Fundat en les seqüeles de la revolució i el cop militar que va enderrocar a l'emperor Haile Selassie el setembre de 1974, l'EDU manifestava una agenda conservadora. Establert sota la tutela del príncep hereditari de Tigray, Ras Mangasha Seyum, l'EDU es conformava amb diversos elements que incloïen propietaris de terra que eren oposats a la nacionalització dels seus latifundis, monàrquics, alt oficials militars desplaçats pels colpistes que havien dirigit el cop contra l'emperador, i conservadors i adversaris de centredreta del Derg marxista leninista. Des de meitat de 1976 a 1977, l'EDU emetia programes de ràdio a Etiòpia des del Sudan, i també llançava una campanya militar a Begemder que gairebé capturava Gondar. Encara que els ideals democràtics eren expressats pel partit, i de manera imprecisa promovia una monarquia constitucional, mai no va deixar clar el seu programa polític, un defecte que finalment debilitava l'EDU quan les seves diverses faccions començaren a divergir políticament. Les rivalitats ètniques entre els lleials de Ras Mangasha (procedents de Tigre) i els elements d'altres ètnies integrats a l'EDU també eixamplaren la divisió.
Altre moviments de rebels políticament oposats a l'EDU, que incloïen el Front Popular d'Alliberament de Tigre (FPAT/TPLF) a Tigre i el Partit Revolucionari Popular Etíop a Begemder, van combatre contra l'EDU i van ajudar les forces del Derg a empènyer l'EDU fora dels territoris que controlava. El 1978, el lideratge de l'EDU es dividia a causa de diferències polítiques serioses que s'havien desenvolupat entre ells i es retirava de la lluita armada en contra del règim del Derg. Romania actiu entre comunitats d'exili etiòpiques, especialment a Europa i al Sudan.
La Unió Democràtica Etíop (EDU) es va organitzar o reorganitzar a Addis Abeba el 1991 com a partit d'oposició legal després que el Front Popular d'Alliberament de Tigre (TPLF) encapçalant el Front Popular Democràtic Revolucionari Etíop va arribar al poder. El partit tenia un representant al juliol de 1991 conferència de Londres que va conduir a l'establiment del "Govern Transitori d'Etiòpia". El 1999 es va fusionar al Partit Democràtic Etiòpic, fundat un any abans, per formar el Partit d'Unió Democràtic Etiòpic (EDUP).

## Referències

* ↑ Aregawi Berhe, A Political history of the Tigray People's Liberation Front (1975-1991) (Los Angeles: Tsehai, 2009), p. 331
# Antelope Hills

* Per a altres significats, vegeu «Expedició d'Antelope Hills».
Antelope Hills és una concentració de població designada pel cens del comtat de Natrona a l'estat de Wyoming. Segons el cens del 2000 tenia 88 habitants.

## Demografia

Segons el cens del 2000, Antelope Hills tenia 88 habitants, 36 habitatges, i 21 famílies. La densitat de població era de 2,6 habitants/km².
Dels 36 habitatges en un 27,8% hi vivien nens de menys de 18 anys, en un 52,8% hi vivien parelles casades, en un 8,3% dones solteres, i en un 38,9% no eren unitats familiars. En el 30,6% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,18.
Per edats la població es repartia de la següent manera: un 26,1% tenia menys de 18 anys, un 3,4% entre 18 i 24, un 19,3% entre 25 i 44, un 45,5% de 45 a 60 i un 5,7% 65 anys o més.
L'edat mediana era de 45 anys. Per cada 100 dones de 18 o més anys hi havia 116,7 homes.
La renda mediana per habitatge era de 35.781 $ i la renda mediana per família de 36.719 $. Els homes tenien una renda mediana de 28.250 $ mentre que les dones 6.250 $. La renda per capita de la població era de 14.464 $. Cap de les famílies i el 12,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Antelope Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Antelope Hills». American Fact Finder. Oficina del Cens dels Estats Units, 12-01-2010.